Mazsalaca vald

Mazsalaca vald (läti keeles Mazsalacas pagasts) on vald Lätis Valmiera piirkonnas. Vald piirneb sama piirkonna Mazsalaca linnaga ning Skaņkalne, Sēļi, Ramata ja Vecate vallaga.

Valla pindala on 70 km². 2013. aastal elas seal 660 inimest. Valla keskus on Mazsalaca linn, mis aga valla koosseisu ei kuulu.

Ajalugu 

Kuni 1925. aastani kandis vald nime Valtenberģa vald. Selle pindala oli 1935. aastal 169 km². Aastal 1945 jagati vald Mazsalaca, Ramata ja Silzemnieki külanõukogudeks, aastal 1949 vald aga likvideeriti. Aasta 1954 märtsis liideti Silzemnieki külanõukogu Mazsalaca külanõukoguga, oktoobris liideti sellega ka Mazsalaca linn. Aastatel 2009–2021 kuulus vald Mazsalaca piirkonda. 28. jaanuaril 2010 eraldus Mazsalaca linn vallast.

Riikliku kaitse alustest kultuurimälestistest asuvad vallas Kukurbaļļi muinaskalme ja kaks hiiepaika: Mazsalaca Kuradikelder ja Ceipi ohvritamm. Kohaliku kaitse all on Promulti keskaegne kalmistu ehk Suurmägi, Jenkase muinaskalmed, Jenkase ristikivi ja Vecdauģēni keskaegne kalmistu.

Loodus 

Vald jääb Salatsi jõe kallastele ja asub Tālava madaliku Burtnieki tasandikul. Valla kõrgeim koht asub selle põhjaosas ja ulatub 65,3 m üle merepinna. Valda jäävad mitmed liivakivipaljandid, allikad ja koopad, nende seas ka Läti ja kogu Baltikumi pikimad Dauģēni koopad.

Looduskaitse all on Nurmika pärn, Skubenise tamm, Skubenise vaher, Lejas Blāķi paju, Mellupe hobukastan, Jaunķimeņi paju, Jenkase paju, Šķesteri pajud, Valtenbergi mõisapargi pärn, Rūķi raja pärn, paljand Neļķu klintis, Skaņaiskalnsi paljandi piirkond, Silmači paljand ja koopad ning Dauģēni paljand ja koopad. Valla lääneosa jääb Salatsi oru loodusparki.

Asustus 

2011. aastal elas vallas 546 lätlast, 16 venelast, 4 valgevenelast, 8 ukrainlast, 2 poolakat ja 1 leedulane.

Valla külad:

Ülejäänud valla elanikud elasid külade koosseisu mitte kuuluvates taludes.

Viited

Välislingid 

Läti vallad
Valmiera piirkond